[{"text_idx": "#000006", "text": "Wrth dyfu fyny yn ardal Aberystwyth, mae Melanie\u2019n cyfaddef, pryd bynnag nad oedd hi\u2019n ysgol, roedd hi allan ar y fferm.\n\u201cRoeddwn i\u2019n hoffi meddwl fy mod i\u2019n helpu, ond mewn gwirionedd dwi\u2019n credu roedd fy rhieni neu fy Nain a Dadcu yn rhoi jobs i fi i \u2018nghadw i\u2019n brysur. Rydw i mor ddiolchgar am hynny, achos mae fy magwraeth wledig wedi dysgu fi i weithio\u2019n galed.\n\u201cDydw i erioed wedi cwrdd a\u0302 phobl sy\u2019n gweithio mor galed a\u0302 phobl cefn gwlad. Dim amser gen ti i neud rhywbeth? Wel, well i ti godi awr yn gynt te!\u201d meddai.\n\u201cMae\u2019n ddoniol achos mae fy nghyd-bodledwyr Mali a Jalisa (Mel Mal Jal) o hyd mewn sioc pan rydw i\u2019n dweud wrthyn nhw gymaint rydw i wedi cyflawni yn y bore cyn iddyn nhw hyd yn oed codi. Ond dyna ymagwedd wledig i ti!\n\u201cPaid a\u0302 \u2018nghael i\u2019n rong, dydw i ddim yn dawnsio allan o\u2019r gwely am 5yb \u2013 mae angen tawelwch cyn fy nghoffi cyntaf. Ond mae gen i\u2019r gallu i weithio mor galed ag sy angen heb esgusodion \u2013 dyna ddylanwad bywyd gwledig.\u201d"}]